Tagantjärele tarkusena on võimalik näha, milliseid tagajärgi selline venitamistaktika inimeste tervisele toob. Hiljuti oli päevalehtede esikaantel uudis, et Eesti on luuhõrenemisest tingitud reieluu- ja kaelamurdude esinemissageduse osas saavutanud juhtiva koha Euroopas. Ka luuhõrenemise raviks mõeldud ravimid said Eestis  viimaste seas soodustuse alles eelmisel aastal - kümme aastat pärast seda, kui enamikus Euroopa riikides on ravim olnud patsiendile kättesaadav (soodustusega). Kusjuures praegu kehtib Eestis soodustus ainult neile patsientidele, kes on juba esimese luumurru saanud.